**ΟΔΗΓΙΑ Ο\_Λ.ΙΙ.3\_2: ΟΔΗΓΙΕΣ ΣΥΜΠΛΗΡΩΣΗΣ ΤΗΣ ΛΙΣΤΑ ΕΛΕΓΧΟΥ ΔΙΑΔΙΚΑΣΙΑΣ ΑΝΑΘΕΣΗΣ ΣΥΜΒΑΣΗΣ ΠΡΟΜΗΘΕΙΩΝ ΚΑΙ ΥΠΗΡΕΣΙΩΝ (ΠΟΥ ΕΜΠΙΠΤΟΥΝ ΣΤΟ ΠΕΔΙΟ ΕΦΑΡΜΟΓΗΣ ΤΩΝ ΟΔΗΓΙΩΝ ΤΗΣ Ε.Ε.)**

**ΕΙΣΑΓΩΓΗ**

Η Λ.ΙΙ.3\_2 συμπληρώνεται στις περιπτώσεις συμβάσεων για την ανάθεση δημοσίων συμβάσεων προμηθειών και υπηρεσιών που εμπίπτουν στο πεδίο εφαρμογής των κοινοτικών οδηγιών.

**I. ΕΞΑΙΡΕΤΙΚΕΣ ΔΙΑΔΙΚΑΣΙΕΣ ΑΝΑΘΕΣΗΣ**

|  |
| --- |
| ***Ερώτηση 1: Στην περίπτωση επιλογής της διαδικασίας με διαπραγμάτευση των περιπτώσεων του αρ. 25 του ΠΔ 60/2007 ή του αρ. 25 του ΠΔ 59/2007 υπάρχει σύμφωνη γνώμη της Ενιαίας Ανεξάρτητης Αρχής Δημοσίων Συμβάσεων επί της απόφασης της Αναθέτουσας Αρχής περί προσφυγής στη διαδικασία αυτή;*** |

Οι διαδικασίες αυτές ως παρεκκλίνουσες από τους κανόνες περί των διαδικασιών αναθέσεως των δημοσίων συμβάσεων, πρέπει να ερμηνεύονται συσταλτικώς. Το βάρος αποδείξεως ότι συντρέχουν οι λόγοι που δικαιολογούν την προσφυγή στη διαδικασία αυτή το φέρει ο προτιθέμενος να κάνει χρήση των διατάξεων αυτών.

Σύμφωνα με την παρ. 2 του αρ. 2 Ν. 4013/2011 η Ενιαία Ανεξάρτητη Αρχή Δημοσίων Συμβάσεων έχει την αρμοδιότητα έκδοσης σύμφωνης γνώμης επί των αποφάσεων των Αναθετουσών Αρχών που αφορούν προσφυγή στη διαδικασία της διαπραγμάτευσης για την ανάθεση των δημόσιων συμβάσεων, σύμφωνα με τις διατάξεις του αρ. 25 παρ. 3 του ΠΔ 59/2007 και των άρθρων 24 και 25 του ΠΔ 60/2007, εξαιρουμένων των περιπτώσεων ανωτέρας βίας, εφόσον οι συμβάσεις αυτές εμπίπτουν, λόγω της εκτιμώμενης αξίας τους, στο πεδίο εφαρμογής των ανωτέρω προεδρικών διαταγμάτων.

**Εφαρμοστέο δίκαιο:**

αρ. 25 ΠΔ 60/2007

αρ. 25 ΠΔ 59/2007

αρ.2 παρ.2 Ν. 4013/2011

**ΙΙΙ. ΤΗΡΗΣΗ ΚΑΝΟΝΩΝ ΔΗΜΟΣΙΟΤΗΤΑΣ ΚΑΙ ΔΙΑΦΑΝΕΙΑΣ**

|  |
| --- |
| ***Ερώτηση 4: Έχει τηρηθεί η υποχρέωση της δημοσίευσης από την αναθέτουσα αρχή της περίληψης της προκήρυξης σύμβασης υπηρεσιών, προμήθειας στην Εφημερίδα της Κυβέρνησης (ΦΕΚ), της περίληψης προκήρυξης μελέτης και συναφών υπηρεσιών στο Ενημερωτικό Δελτίο - ιστοσελίδα του ΤΕΕ, και στον ελληνικό τύπο, μετά την ημερομηνία αποστολής για δημοσίευση στην Ε.Ε.Ε.Ε ή παράλληλα με αυτήν;*** |

Οι προκηρύξεις και το περιεχόμενό τους δεν μπορούν να δημοσιεύονται σε εθνικό επίπεδο πριν από την ημερομηνία αποστολής τους στην Ε.Ε.Ε.Ε.

**Εφαρμοστέο δίκαιο:**

αρ. 30 ΠΔ 60/2007

 αρ. 34 & 36 ΠΔ 59/2007

αρ. 4 ΠΔ 118/2007

Ν. 3548/2007

Ν. 4155/2013

|  |
| --- |
| Ερώτηση 8: Τηρήθηκαν οι προβλεπόμενες προθεσμίες για την παραλαβή των αιτήσεων συμμετοχής και των προσφορών; |

**Ανοικτή διαδικασία:** ελάχιστη προθεσμία παραλαβής των προσφορών = 52 ημέρες

**Κλειστή διαδικασία, διαδικασία με διαπραγμάτευση με δημοσίευση προκήρυξης, ανταγωνιστικός διάλογος:** ελάχιστη προθεσμία παραλαβής των αιτήσεων συμμετοχής = 37 ημέρες από την ημερομηνία αποστολής της προκήρυξης στην ΕΕΕΚ.

Κλειστή διαδικασία: ελάχιστη προθεσμία παραλαβής των προσφορών = 40 ημέρες από την ημερομηνία αποστολής της πρόσκλησης.

***Όταν έχει προηγηθεί δημοσίευση προκαταρκτικής προκήρυξης στην ΕΕΕΚ:*** η ελάχιστη προθεσμία παραλαβής των προσφορών μειώνεται σε 36 ημέρες και σε καμία περίπτωση δεν μπορεί να είναι κατώτερη των 22 ημερών (δεν εφαρμόζεται στις διαδικασίες διαπραγμάτευσης χωρίς προηγούμενη δημοσίευση προκήρυξης).

***Δυνατότητα σύντμησης:*** κατά 7 μέρες παραλαβής αιτήσεων συμμετοχής και προσφορών, όταν οι προκηρύξεις καταρτίζονται και αποστέλλονται με **ηλεκτρονικά μέσα**. Δυνατότητα (επιπλέον των 7 ημερών) σύντμησης κατά 5 ημέρες παραλαβής των προσφορών όταν η ΑΑ παρέχει με ηλεκτρονικό μέσο άμεση πρόσβαση στα τεύχη του διαγωνισμού.

**Επισπευσμένη κλειστή διαδικασία, επισπευσμένη με διαπραγμάτευση με δημοσίευση προκήρυξης** (όταν υπάρχουν επείγοντες λόγοι): παραλαβή των αιτήσεων συμμετοχής 15 ημέρες από την ημερομηνία αποστολής της προκήρυξης στην ΕΕΕΚ ή 10ημ. αν η προκήρυξη απεστάλη με ηλεκτρονικά μέσα.

Κλειστή διαδικασία: παραλαβή των προσφορών 10 ημέρες από την ημερομηνία της πρόσκλησης.

**Εφαρμοστέο δίκαιο:**

αρ. 25 & 32 ΠΔ 60/2007

αρ. 34 & 36 ΠΔ 59/2007

**V. ΔΙΑΔΙΚΑΣΙΑ ΑΝΑΔΕΙΞΗΣ ΑΝΑΔΟΧΟΥ**

|  |
| --- |
| Ερώτηση 9: Σε περίπτωση προσφυγής στην κλειστή διαδικασία, στη διαδικασία διαπραγμάτευσης με δημοσίευση προκήρυξης διαγωνισμού και στον ανταγωνιστικό διάλογο τηρήθηκε ο ελάχιστος αριθμός υποψηφίων που εκλήθη για να υποβάλλει προσφορά, να διαπραγματευτεί ή να συμμετάσχει στο διάλογο, εφόσον υπήρχε ικανός αριθμός κατάλληλων υποψηφίων; |

Σύμφωνα με το αρ. 42 του ΠΔ 60/2007 το κατώτατο όριο δεν μπορεί να είναι μικρότερο από πέντε στην κλειστή διαδικασία και μικρότερο από τρεις στη διαδικασία διαπραγμάτευσης και ανταγωνιστικού διαλόγου.

**Εφαρμοστέο δίκαιο:**

αρ. 42, παρ.3 ΠΔ 60/2007

**V.ΦΥΣΙΚΟ ΑΝΤΙΚΕΙΜΕΝΟ**

***Ερώτηση 18: Το φυσικό αντικείμενο των συμβατικών τευχών συμπίπτει με το σχετικά προβλεπόμενο στην απόφαση ένταξης και σε περίπτωση που περιλαμβάνεται πρόσθετο φυσικό αντικείμενο αυτό είναι διακριτό;***

Ελέγχεται εάν το φυσικό αντικείμενο όπως καθορίζεται στα συμβατικά τεύχη συμπίπτει με το εγκεκριμένο σύμφωνα με την απόφαση ένταξης, φυσικό αντικείμενο. Στην περίπτωση που το φυσικό αντικείμενο είναι μεγαλύτερο από αυτό που συγχρηματοδοτείται, το πρόσθετο φυσικό αντικείμενο θα πρέπει να είναι διακριτό προκειμένου να είναι εύκολα ανιχνεύσιμο στην παρακολούθηση και στις πληρωμές, π.χ. στα δημόσια έργα το πρόσθετο φυσικό αντικείμενο να αποτελεί ένα ξεχωριστό κεφάλαιο της σύμβασης, οι πληρωμές του κεφαλαίου αυτού και οι αναθεωρήσεις του να υποβάλλονται σε ξεχωριστούς λογαριασμούς, κλπ. Για το μη επιλέξιμο φυσικό αντικείμενο θα πρέπει να ενημερώνεται ο φορέας υλοποίησης ότι οι δαπάνες για την υλοποίηση του θα τον βαρύνουν.

***Ερώτηση 19: H προβλεπόμενη στα συμβατικά τεύχη διάρκεια υλοποίησης του «έργου», συμφωνεί με την προβλεπόμενη διάρκεια του «έργου» στα τεύχη διακήρυξης;***

Εξετάζεται αν η προβλεπόμενη στα συμβατικά τεύχη διάρκεια υλοποίησης του «έργου», συμφωνεί με την προβλεπόμενη διάρκεια του «έργου» στα τεύχη διακήρυξης;